WHA บวก 3% ลุ้นไตรมาส 4 กำไรโต รับยอดโอนนิคมฯ เวียดนาม-บุ๊กรายได้ขายสินทรัพย์เข้ากอง REIT
WHA บวก 3% ลุ้นไตรมาส 4 กำไรโต รับยอดโอนนิคมฯ เวียดนาม-บุ๊กรายได้ขายสินทรัพย์เข้ากอง REIT ล่าสุดอยู่ที่ 3.30 บ. บวก 0.12 บ. หรือ 3.77% มูลค่าซื้อขาย 864.63 ลบ.
WHA บวก 3% ลุ้นไตรมาส 4 กำไรโต รับยอดโอนนิคมฯ เวียดนาม-บุ๊กรายได้ขายสินทรัพย์เข้ากอง REIT ล่าสุดอยู่ที่ 3.30 บ. บวก 0.12 บ. หรือ 3.77% มูลค่าซื้อขาย 864.63 ลบ.
16 ธ.ค. 2563

ผู้สื่อข่าวรายงานว่า ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ล่าสุด ณ เวลา 15.21 น. อยู่ที่ 3.30 บาท บวก 0.12 บาท หรือ 3.77% สูงสุดที่ 3.34 บาท ต่ำสุดที่ 3.18 บาท ด้วยมูลค่าซื้อขาย 864.63 ล้านบาท

โดย บล.เอเซีย พลัส ระบุในบทวิเคราะห์ เชื่อว่านโยบาย EEC เป็นแม่เหล็กช่วยดึงดูดเงินลงทุนในอุตสาหกรรมเป้าหมาย ขณะที่สงครามการค้าและผลกระทบจาก Covid-19 จะทำให้นักลงทุนเคลื่อนย้ายการลงทุนออกจากจีนเข้ามายังภูมิภาคอาเซียน โดยเฉพาะไทยและเวียดนาม ระยะสั้นไตรมาส 4/63 คาดยอดโอนนิคมฯ จะเติบโตเมื่อเทียบจากไตรมาสก่อน เพราะนิคมฯ เวียดนามมี Backlog รอโอนอยู่แล้ว 253 ไร่
ประกอบกับ WHA ยังมีกำหนดการขายโอนทรัพย์สินมูลค่า 4.5 พันล้านบาท เข้ากอง REIT คาดกำไรปี 2563 จะทำได้ที่ 2 พันล้านบาท และปี 2564 เชื่อว่าผลกระทบจาก COVID-19 จะน้อยลง เพราะวัคซีนออกมาทดลองใช้แล้วในปัจจุบัน ช่วยกระตุ้นความต้องการที่ดินนิคมฯ หนุนกำไรปี 2564 เติบโต 22% เมื่อเทียบจากปีก่อน ปัจจุบันมีลูกค้ารอเจรจาซื้อที่ดิน 30-40 ราย น่าจะช่วยผลักดันการเติบโตปี 2564 ต่อเนื่อง แนะนำ “ซื้อ” เป้าหมาย 3.91 บาท
ส่วน บล.เคจีไอ (ประเทศไทย) ระบุในบทวิเคราะห์ WHA ราคาเป้าหมาย 3 บาท ประเมินแนวรับ 3.12 บาท / แนวต้าน 3.40 บาท (Trailing stop 3.04 บาท) คาดไตรมาส 4/63 จะรับรู้รายได้การขายสินทรัพย์เข้ากอง REIT และแนวโน้มประมาณการฯปี 2564 มี Upside หากประเด็นเรื่องโควิด-19 คลี่คลายได้เร็ว เนื่องจากประเมินดีมานด์การลงทุนที่จะเร่งตัวขึ้นในปีหน้า 3) PE ปีหน้า จะลดลงเหลือ 16 เท่า จากปีนี้ที่ 19 เท่า ตามการคาดหวังการฟื้นตัวของผลการดำเนินงาน